CELEX: 31984R3104
Language: el
Date: 1984-11-07 00:00:00
Title: Κανονισμός (ΕΟΚ) αριθ. 3104/84 της Επιτροπής της 7ης Νοεμβρίου 1984 περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη

Avis juridique important

|

31984R3104

Κανονισμός (ΕΟΚ) αριθ. 3104/84 της Επιτροπής της 7ης Νοεμβρίου 1984 περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη  

Επίσημη Εφημερίδα αριθ. L 291 της 08/11/1984 σ. 0025 - 0025 Ισπανική ειδική έκδοση: Κεφάλαιο 16 τόμος 1 σ. 0198  Πορτογαλική ειδική έκδοση : Κεφάλαιο 16 τόμος 1 σ. 0198 

***** ΚΑΝΟΝΙΣΜΟΣ (ΕΟΚ) αριθ. 3104/84 ΤΗΣ ΕΠΙΤΡΟΠΗΣ  της 7ης Νοεμβρίου 1984  περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου ανάμεσα στα κράτη μέλη (1), όπως τροποποιήθηκε από τον κανονισμό (ΕΟΚ) αριθ. 2845/77 (2), και ιδίως το άρθρο 36 και το άρθρο 41 στοιχείο β),  Εκτιμώντας:  ότι το άρθρο 35 του κανονισμού (ΕΟΚ) αριθ. 1736/75 απαιτεί την επεξεργασία των στοιχείων, σύμφωνα με την ισχύουσα μορφή της ονοματολογίας των χωρών που περιλαμβάνεται στο παράρτημα του C·  ότι το άρθρο 36 του κανονισμού αυτού επιβάλλει στην Επιτροπή τη δημοσίευση στην Επίσημη Εφημερίδα των Ευρωπαϊκών Κοινοτήτων της ονοματολογίας των χωρών με την ισχύουσα μορφή της την 1η Ιανουαρίου κάθε έτους·  ότι η ισχύουσα ονοματολογία, κατά την 1η Ιανουαρίου 1983, ήταν προσαρτημένη στον κανονισμό (ΕΟΚ) αριθ. 3537/82 της Επιτροπής (3)· ότι η ονοματολογία αυτή τέθηκε σε ισχύ την 1η Ιανουαρίου 1984 με τον κανονισμό (ΕΟΚ) αριθ. 3655/83 της Επιτροπής (4)·  ότι, δεδομένου ότι δεν χρειάστηκε να ενημερωθεί, η ονοματολογία αυτή μπορεί να θεωρηθεί επίσης σαν ισχύουσα κατά την 1η Ιανουαρίου 1985·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικής Εξωτερικού Εμπορίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η μορφή της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη, προσαρτημένη στον κανονισμό (ΕΟΚ) αριθ. 3537/82, ισχύει από την 1η Ιανουαρίου 1985.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Νοεμβρίου 1984.  Για την Επιτροπή  Richard BURKE  Μέλος της Επιτροπής  (1) ΕΕ αριθ. L 183 της 14. 7. 1975, σ. 3.  (2) ΕΕ αριθ. L 329 της 22. 12. 1977, σ. 3.  (3) ΕΕ αριθ. L 371 της 30. 12. 1982, σ. 7.  (4) ΕΕ αριθ. L 361 της 24.12. 1983, σ. 31.